ભરૂચ ખાતે ભારત બંધન સમર્થનમાં સવારથી જ કાર્યકરો રસ્તા ઉપર ઉતરી આવ્યા હતા. અને બંધને સફળ બનાવવાના પ્રયાસો કર્યા હતા. કાર્યકરો દ્વારા ભરૂચ – દહેજ હાઇવે પર ચક્કાજામ કરાવવામાં આવ્યો હતો અને ટાયરો સળગાવી વિરોધ નોંધાવવામાં આવ્યો હતો પેટ્રોલ ડીઝલના સતત વધતા ભાવોના વિરોધમાં આજે બંધનું એલાન આપવામાં આવ્યું હતું જેના પગલે ભરૂચ ખાતે કાર્યકરો રસ્તા ઉપર ઉતરી આવી બંધ કરાવ્યું હતું ભરૂચ એ.પી.એમ.સી. ખાતેની તમામ દુકાનો બંધ કરાવવામાં આવી હતી તો કેટલીક શાળાઓને પણ બંધ કરાવામાં આવી હતી. ભરૂચના સ્ટેશન રોડ પર આવેલ ધારાસભ્યના પેટ્રોલ પમ્પને પણ કોંગી કાર્યકરો દ્વારા બંધ કરાવવામાં આવ્યો હતો તો અંકલેશ્વર ખાતે જીનવાલા સ્કૂલ બંધ કરાવવાનો પ્રયાસ કરાયો હતો જેના કારણે 10 જેટલા કોંગી કાર્યકરોની અટકાયત કરવામાં આવી હતી.